Príloha č. 2

Názov a adresa subjektu: .....................[[1]](#footnote-1)

**vyhlasuje výberové konanie na obsadenie pozície:**

Terénny sociálny pracovník (ďalej ako „TSP“) v počte miest .....................\*

Terénny pracovník (ďalej ako „TP“) v počet miest ..................... *\**

**Výberové konanie sa uskutoční dňa ..................... o ..................... hod.**

v priestoroch subjektu na adrese: ..................... *\**

prostredníctvom videohovoru v aplikácii ............................. \*

*V prípade, že uchádzač nedisponuje materiálno – technickým vybavením na videohovor, môže ho uskutočniť v priestoroch subjektu na adrese:.....................\**

Uchádzači o pracovnú pozíciu môžu Žiadosť o prijatie do zamestnania doručiť: osobne, alebo zaslať poštou na adresu subjektu: ....................., či elektronicky na emailovú adresu subjektu: ......................**Uchádzači vo svojej žiadosti jednoznačne určia, o ktorú pozíciu majú záujem** (TSP, TP\*)*.*

**Predpokladaná hrubá mzda je:**

**Pracovná pozícia TSP .....................***€\**

**Pracovná pozícia TP .....................** *€\**

**Uzávierka na predkladanie žiadostí o prijatie do zamestnania je dňa: ......................**

Záujemcovia, ktorých žiadosti do výberového konania boli doručené po termíne uzávierky, nebudú zaradení do výberového konania.

**Zoznam požadovaných dokladov k žiadosti o prijatie do zamestnania:**

* žiadosť, v ktorej je jednoznačne určené, o ktorú pozíciu alebo pozície sa záujemca o pracovnú pozíciu uchádza,
* životopis záujemcu,
* doklad o najvyššom dosiahnutom vzdelaní, prípadne aktuálne potvrdenie školy o štúdiu alebo potvrdenie o požadovanej praxi (ak je relevantné),
* uchádzač môže predložiť aj odporúčania alebo pracovné hodnotenia od predchádzajúceho zamestnávateľa alebo organizácií, s ktorými v minulosti spolupracoval alebo iné doklady potvrdzujúce spôsobilosť (certifikáty zo školení a podobne.),
* čestné vyhlásenie o bezúhonnosti alebo udelenie súhlasu pre poskytnutie výpisu z registra trestov podľa zákona č. 330/2007 Z. z. o registri trestov a o zmene a doplnení niektorých zákonov v znení neskorších zmien a predpisov (platí pre obce),
* čestné vyhlásenie o bezúhonnosti alebo výpis z registra trestov nie starší ako 3 mesiace[[2]](#footnote-2). (platí pre MVO),
* v prípade VK online formou - informácia o uchádzačovej disponibilite materiálno-technickým vybavením umožňujúceho videohovor. V prípade, že uchádzač vybavením nedisponuje, v žiadosti uvedie, že sa videohovoru zúčastní v priestoroch subjektu na poskytnutom počítači.

**Minimálne predpoklady pre pozíciu TSP:**

Predpokladom k výkonu povolania terénneho sociálneho pracovníka je odborná spôsobilosť, spôsobilosť na právne úkony, bezúhonnosť, osobnostné predpoklady.

Kvalifikačné a odborné predpoklady pre pracovnú pozíciu TSP:

* ukončené VŠ vzdelanie II. stupňa v odbore sociálna práca, alebo
* ukončené VŠ vzdelanie II. stupňa v súlade s § 45 zákona č. 219/2014 Z. z ak k 30.06.2023 pracoval/a na pozícii TSP, alebo
* ukončené VŠ vzdelanie I. stupňa v odbore sociálna práca ak k 30.06.2023 pracoval/a na pracovnej pozícii, alebo
* ukončené VŠ vzdelanie I. stupňa v odbore sociálna práca a preukázateľné štúdium II. stupňa VŠ v odbore sociálna práca

Kompetencie TSP:

* vytrvalosť, schopnosť pracovať v tíme, flexibilita, schopnosť riešiť konflikty, empatia, schopnosť sebareflexie, aktívny postoj k rozvíjaniu ďalších sociálnych kompetencií.

Popis pracovných činností TSP:

* aktívne vyhľadávanie a kontaktovanie osôb a rodín so sociálnymi problémami v rámci lokality a cieľovej skupiny (osoby z marginalizovaných rómskych komunít, príp. ľudia bez domova),
* posudzovanie životnej situácie človeka v spoločenskom, ekonomickom, politickom kontexte lokality/regiónu/spoločnosti,
* identifikovanie zdrojov, možností a schopností klienta a jeho sociálneho prostredia potrebných pre dosiahnutie stanovených cieľov klientom,
* posky­tovanie podpory v krízových situáciách osobám z cieľovej skupiny a sprístupnenie ostatných foriem pomoci,
* poskytovanie sociálneho poradenstva na úrovni základného a špecializovaného sociálneho poradenstva v súlade so Zákonom č. 448/2008 Z.z. o sociálnych službách,
* poskytovanie pomoci pri uplatňovaní práv a právom chránených záujmov jednotlivca v súlade so Zákonom č. 448/2008 Z.z. o sociálnych službách, príp. znevýhodnených skupín obyvateľov na lokálnej/regionálnej úrovni,
* vykonávanie preventívnych aktivít v súlade so Zákonom č. 448/2008 Z.z. o sociálnych službách s cieľom predchádzať sociálnemu vylúčeniu alebo jeho prehlbovaniu, zmierňovanie negatívnych dopadov a zvyšovanie kvality života ľudí žijúci v podmienkach sociálneho vylúčenia a generačnej chudoby,
* vykonávanie aktivít, ktoré prispievajú k zmierňovaniu napätia a latentných konfliktov v lokalite,
* spolupráca s inštitúciami a organizáciami pôsobiacimi v lokalite/regióne a ich koordinácia v záujme klienta/skupiny/komunity,
* sprostredkovanie kontaktu, prípadne distribúcia či sprevádzanie klienta k odborníkovi, do nadväzných služieb (napr. sociálne, psychologické, pedagogické, zdravotné služby a pod.) s ohľadom na potrebu klienta,
* technicko-administratívne úkony v rámci evidencie terénnej sociálnej práce,
* priebežný rozvoj odborných a sociálnych kompetencií, účasť na vzdelávaní a supervíziách,
* výkon činností prevažne v prirodzenom prostredí klienta (v domácnosti, komunite, vo voľnom priestranstve),
* dodržiavanie Štandardov terénnej sociálnej práce a terénnej práce vo vylúčení a [Etického kódexu sociálneho pracovníka a asistenta sociálne práce Slovenskej republiky](https://socialnapraca.sk/wp-content/uploads/2021/07/Eticky-kodex_2-revizia_2021_FINAL_snem-27_4_2021-1-1.pdf)[[3]](#footnote-3) vydaného Komorou sociálnych pracovníkov a asistentov sociálnej práce pri výkone činností.

Zdravotná spôsobilosť TSP:

* schopnosť samostatne vykonávať prácu v teréne**.**

**Minimálne predpoklady pre pozíciu TP:**

Predpokladom k výkonu povolania terénneho pracovníka je spôsobilosť na právne úkony, bezúhonnosť, osobnostné predpoklady.

Kvalifikačné a odborné predpoklady pre pracovnú pozíciu TP:

* nižšie stredné odborné vzdelanie ( §16, ods. 4, písm. a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov).

Kompetencie TP:

* vytrvalosť, schopnosť pracovať v tíme (spolupráca s TSP, OP), flexibilita, schopnosť riešiť konflikty, empatia, schopnosť sebareflexie, aktívny postoj k rozvíjaniu ďalších sociálnych kompetencií;
* dobrá znalosť cieľovej skupiny v lokalite, ovládanie jazyka cieľovej skupiny.

Popis pracovných činností TP:

* aktívne vyhľadávanie a kontaktovanie osôb a rodín so sociálnymi problémami v rámci lokality a cieľovej skupiny (osoby z marginalizovaných rómskych komunít, príp. ľudia bez domova),
* posky­tovanie podpory a praktickej pomoci v krízových situáciách osobám z cieľovej skupiny ,
* poskytovanie základných informácií o možnostiach sociálnej pomoci a podpory,
* uľahčovanie komunikácie medzi osobami z cieľovej skupiny a tretími stranami (TSP, OP, majoritou, úradnými osobami a pod.), sprostredkovanie kontaktu a základných informácii o terénnej sociálnej práci a pomoc pri nadväzovaní pracovných vzťahov,
* pomoc pri vykonávaní preventívnych aktivít s cieľom predchádzať sociálnemu vylúčeniu alebo jeho prehlbovaniu, zmierňovať negatívne dopady a zvyšovať kvalitu života ľudí žijúci v podmienkach sociálneho vylúčenia a generačnej chudoby,
* sprostredkovanie kontaktu, prípadne distribúcia či sprevádzanie klienta k odborníkovi, do nadväzných služieb (napr. sociálne, psychologické, pedagogické, zdravotné služby a pod.) s ohľadom na klientovu potrebu,
* technicko-administratívne úkony v rámci evidencie terénnej práce,
* priebežný rozvoj odborných a sociálnych kompetencií, účasť na vzdelávaní a supervíziách,
* výkon činností prevažne v prirodzenom prostredí klienta (v domácnosti, komunite, vo voľnom priestranstve),
* dodržiavanie Štandardov terénnej sociálnej práce a terénnej práce vo vylúčení[[4]](#footnote-4).

Zdravotná spôsobilosť TP:

* schopnosť samostatne vykonávať prácu v teréne**.**

Uchádzač o pracovnú pozíciu musí preukázať splnenie kvalifikačných predpokladov získaného vzdelania predložením dokladu o vzdelaní (napr. diplom, vysvedčenie, príp. osvedčenia, certifikát a iné relevantné doklady) a požadovanej praxi či štúdiu na VŠ ll. stupňa v odbore sociálna práca, pracovník môžu vykonávať len tie činnosti, na výkon ktorých majú dosiahnutý zodpovedajúci stupeň vzdelania vyžadovaný príslušnými právnymi normami.

Každý úspešný uchádzač, s ktorým subjekt uzatvorí pracovno-právny vzťah a prijme ho na miesto zamestnanca, musí spĺňať podmienku bezúhonnosti, ktorá sa dosvedčuje výpisom z registra trestov, nie staršieho ako tri mesiace pred nástupom do zamestnania.[[5]](#footnote-5) Výpisom z registra trestov musí zamestnávateľ disponovať **pred uzavretím pracovnej zmluvy**. Bez výpisu z registra trestov, osvedčujúceho bezúhonnosť, nie je možné uzatvoriť pracovno-právny vzťah.

Na výberové konanie budú pozvaní všetci záujemcovia, ktorí spĺňajú kvalifikačné predpoklady na danú pozíciu

Miestom výkonu práce je **lokalita, kde žijú, resp. sa zdržiavajú osoby z cieľových skupín (marginalizované rómske komunity alebo ľudia bez domova) a to na konkrétne v lokalite ......................** a kancelária TSP v priestoroch **subjektu na adrese: ......................*.***

**Predpokladaný nástupu do zamestnania je dňa: ......................**

V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).

Zaslaním životopisu, motivačného listu a ďalších dokumentov emailom, poštou, osobne dobrovoľne poskytujete subjektu menom ..................... súhlas so spracúvaním Vašich osobných údajov v rozsahu titul, meno, priezvisko, trvalé bydlisko, prechodné bydlisko, vek, pohlavie, vodičský preukaz – typ, všetky údaje a iné záznamy uvedené v úradnom doklade o vzdelaní, podpis, kontaktné údaje (najmä telefónne číslo a e-mail), údaje uvedené v životopise, jazykové znalosti, prax, absolvované kurzy (názov, krajina), certifikáty (názov, doba platnosti, vydavateľ, krajina), zručnosti (názov, úroveň), očakávaný plat, očakávané zameranie, očakávané miesto práce, hodnotenia pohovorov (vzhľad, kvalifikácia, verbalita, neverbalita), výsledky testov zručností a ďalšie uvedené v životopise, motivačnom liste a dotazníku uchádzača o zamestnanie za účelom evidencie uchádzačov o zamestnanie. Osobné údaje nebudú zverejňované a ani poskytované do tretích krajín. Osobné údaje sa poskytujú tretím stranám vykonávajúcim kontrolu, dozor, dohľad na základe osobitných predpisov ako napr. orgánom činným v trestnom konaní, Inšpektorát práce. Súhlas so spracúvaním osobných údajov je možné kedykoľvek odvolať, inak čas platnosti súhlasu uplynie po uplynutí jedného roka odo dňa jeho poskytnutia. Ako dotknutá osoba vyhlasujete, že ste si vedomá svojich práv v zmysle § 14 zákona č. 18/2018 Z. z o ochrane osobných údajov a o zmene a doplnení niektorých zákonov, že máte v zmysle § 22 právo na opravu nesprávnych, neúplných a neaktuálnych osobných údajov a ďalšie práva uvedené v tomto ustanovení, prípadne na vymazanie osobných údajov v zmysle § 23.

1. Farebne sú zvýraznené časti, ktoré subjekt vypĺňa údajmi vzťahujúcimi sa k danému výberovému konaniu.

\* nehodiace sa znenia vymažte v celom texte [↑](#footnote-ref-1)
2. Originál alebo notárom, resp. matrikou overená kópia výpisu z registra trestov nie staršia ako 3 mesiace, musí byť uchádzačom predložená najneskôr pred podpisom pracovnej zmluvy. Bez predloženia tohto dokumentu nebude pracovná zmluva MPSVR SR akceptovaná. [↑](#footnote-ref-2)
3. Etický kódex sociálneho pracovníka a asistenta sociálnej práce v Slovenskej republike (2021) [↑](#footnote-ref-3)
4. Štandardy terénnej sociálnej práce a terénnej práce v sociálnom vylúčení [↑](#footnote-ref-4)
5. Záujemca nespĺňa kritérium bezúhonnosti, ak

a) bol odsúdený pre úmyselný trestný čin na nepodmienečný trest odňatia slobody vo výmere vyššej ako jeden rok, alebo

b) priznal vinu za niektorý z trestných činov hrubo narušujúcich občianske spolužitie, proti rodine a mládeži, proti ľudskej dôstojnosti, proti ľudskosti. [↑](#footnote-ref-5)